പടപടേ... ത്രിപാഠി കെകെആറിന് 7 വിക്കറ്റ് ജയം അബുദാബി: പടപടേ അടിയുമായി രാഹുല് ത്രിപാഠി ക്രീസ് വാണപ്പോള് മുംബൈ ഇന്ത്യന്സ് മുങ്ങി. ഐപിഎല് ട്വന്റി20 ക്രിക്കറ്റില് മുംബൈ ഇന്ത്യന്സിനെതിരേ അതോടെ കോല്ക്കത്ത നൈറ്റ് റൈഡേഴ്സ് ഏഴ് വിക്കറ്റ് ജയം സ്വന്തമാക്കി, അതും 29 പന്ത് ബാക്കിനില്ക്കേ. ടോസ് നഷ്ടപ്പെട്ട് ആദ്യം ബാറ്റിംഗിനിറങ്ങിയ മുംബൈ ഇന്ത്യന്സ് 20 ഓവറില് ആറ് വിക്കറ്റ് നഷ്ടത്തില് 155 റണ്സ് നേടി. 9.1 ഓവറില് വിക്കറ്റ് നഷ്ടപ്പെടാതെ 78 എന്ന നിലയില്നിന്നാണ് മുംബൈയെ കെകെആര് പിടിച്ചുനിര്ത്തിയത്. കെകെആര് 15.1 ഓവറില് മൂന്ന് വിക്കറ്റ് മാത്രം നഷ്ടപ്പെടുത്തി 159 അടിച്ചെടുത്ത് ജയമാഘോഷിച്ചു. വെങ്കിടേഷ് അയ്യര് 30 പന്തില് മൂന്ന് സിക്സും നാല് ഫോറും അടക്കം 53, രാഹുല് ത്രിപാഠി 42 പന്തില് മൂന്ന് സിക്സും എട്ട് ഫോറും അടക്കം 74 നോട്ടൗട്ട് എന്നിവരുടെ മികവിലാണ് കോല്ക്കത്ത ജയത്തിലെത്തിയത്. രണ്ടാം വിക്കറ്റില് ഇരുവരും ചേര്ന്ന് നേടിയ 88 റണ്സ് ആണ് ടീമിന്റെ ജയത്തിന് ആധാരം. ശുഭ്മാന് ഗില് 13, ഓയിന് മോര്ഗന് 7 എന്നിവരുടെ വിക്കറ്റുകളും കോല്ക്കത്തയ്ക്കു നഷ്ടപ്പെട്ടു. 10 ഓവറില് പൂര്ത്തിയായപ്പോള് ഒരു വിക്കറ്റ് മാത്രം നഷ്ടത്തില് 111 എന്ന ശക്തമായ നിലയിലായിരുന്നു കോല്ക്കത്ത. 9.1 ഓവറില് വിക്കറ്റ് നഷ്ടപ്പെടാതെ 78 എന്ന നിലയില്നിന്നാണ് മുംബൈയെ 155ല് കെകെആര് പിടിച്ചുനിര്ത്തിയത്. മുംബൈക്കു വേണ്ടി ഓപ്പണര് ക്വിന്റണ് ഡികോക്ക് 42 പന്തില് 55 അര്ധസെഞ്ചുറി നേടി. മൂന്ന് സിക്സും നാല് ഫോറും അടങ്ങുന്നതായിരുന്നു ഡികോക്കിന്റെ ഇന്നിംഗ്സ്. നായകന് രോഹിത് ശര്മയും 30 പന്തില് 33 മികച്ച സംഭാവന നല്കി. സൂര്യകുമാര് യാദവിന് 5 പത്ത് പന്തിന്റെ ആയുസ് മാത്രമായിരുന്നു ഉണ്ടായിരുന്നത്. ഇഷാന് കിഷനും 13 പന്തില് 14 അധികനേരം ക്രീസില് ചെലവഴിക്കാനായില്ല. അതോടെ 16.2 ഓവറില് നാല് വിക്കറ്റ് നഷ്ടത്തില് 119 എന്ന നിലയിലായി മുംബൈ. പിന്നീട് കിറോണ് പൊള്ളാര്ഡും 15 പന്തില് 21 ക്രുണാല് പാണ്ഡ്യയും 12 ചേര്ന്ന് നടത്തിയ പോരാട്ടമാണ് മുംബൈയെ ഭേദപ്പെട്ട സ്കോറിലെത്തിച്ചത്.